Star Wars: The Force Awakens

| Star Wars: The Force Awakens |
| --- | --- |
 Virallinen teatterijuliste
Ohjaaja:  J. J. Abrams
Käsikirjoittaja:   Lawrence Kasdan  J. J. Abrams  Michael Arndt 
Perustuu:  George Lucasin luomaan maailmaan ja hahmoihin
Tuottaja:   Kathleen Kennedy  J. J. Abrams  Bryan Burk 
Säveltäjä:  John Williams
Kuvaaja:  Daniel Mindel
Leikkaaja:   Maryann Brandon  Mary Jo Markey 
Tuotantosuunnittelija:  Rick Carter
Pukusuunnittelija:  Michael Kaplan
Lavastaja:   Rick Carter  Darren Gilford 
Pääosat:   Harrison Ford  Mark Hamill  Carrie Fisher  Adam Driver  Daisy Ridley  John Boyega  Oscar Isaac  Lupita Nyong’o  Andy Serkis  Domhnall Gleeson  Anthony Daniels  Max von Sydow 
Valmistustiedot
Valmistusmaa:  Yhdysvallat
Tuotantoyhtiö:   Lucasfilm Ltd.  Bad Robot Productions 
Levittäjä:  Walt Disney Studios Motion Pictures
Ensi-ilta:   2015-12-1414. joulukuuta 2015 (Los Angeles)  2015-12-1616. joulukuuta 2015 (Suomi)  2015-12-1818. joulukuuta 2015 (Yhdysvallat)  
Kesto:  136 minuuttia
Alkuperäiskieli:  englanti
Budjetti:  200 miljoonaa dollaria
Tuotto:  2,068 miljardia dollaria
Edeltäjä:  Jedin paluu
Seuraaja:  Star Wars: The Last Jedi
Aiheesta muualla
Virallinen sivusto
IMDb 
Elonet
AllMovie
 [ Muokkaa Wikidatassa ]   
Infobox OKNimi-testi OK: 
Star Wars: The Force Awakens (tunnettu myös nimellä Star Wars: Episode VII – The Force Awakens) on vuonna 2015 ensi-iltansa saanut eeppinen avaruusoopperaelokuva, jonka on ohjannut J. J. Abrams. Se on Tähtien sota -elokuvasarjan jatko-osatrilogian ensimmäinen ja Skywalker-saagan seitsemäs osa. Elokuvan pääosissa näyttelevät Harrison Ford, Mark Hamill, Carrie Fisher, Adam Driver, Daisy Ridley, John Boyega, Oscar Isaac, Lupita Nyong’o, Andy Serkis, Domhnall Gleeson, Anthony Daniels ja Max von Sydow. The Force Awakens sijoittuu 30 vuotta Jedin paluun (1983) jälkeen ja seuraa Reyn, Finnin ja Poe Dameronin yrityksiä etsiä kadonnutta jedimestari Luke Skywalkeria sekä taistelua Kapinaliiton veteraanien johtaman Vastarinnan rinnalla Kylo Reniä ja Galaktisen Imperiumin jäänteistä muodostunutta Ensimmäistä ritarikuntaa vastaan.
Elokuvan ilmoitettiin olevan kehityksessä, kun Disney osti Lucasfilmin lokakuussa 2012. Tuottajina ovat Kathleen Kennedy, Abrams ja Bryan Burk. Alkuperäisen trilogian elokuvia käsikirjoittamassa ollut Lawrence Kasdan uudelleenkirjoitti Michael Arndtin tekemän käsikirjoituksen yhdessä Abramsin kanssa. Kaikki edelliset elokuvat säveltänyt John Williams sävelsi elokuvan musiikin. Tähtien sodan luonut George Lucas toimi luovana konsulttina tuotannon alkuvaiheessa. Elokuvan kuvaukset alkoivat huhtikuussa 2014 Abu Dhabissa ja Islannissa. Pääosin elokuva kuvattiin Irlannissa ja Pinewood Studioilla, Englannissa.
The Force Awakens sai maailmanensi-iltansa 14. joulukuuta 2015 Los Angelesin TCL Chinese Theatressa. Se sai laajan ensi-illan 16. joulukuuta 2015 suurimmassa osassa Eurooppaa ja 18. joulukuuta 2015 Yhdysvalloissa. Kriitikot vertasivat sitä otollisesti alkuperäiseen trilogiaan kehuen sen toimintakohtauksia, hahmoja, näyttelyä, erikoistehosteita ja musiikkia, mutta joidenkin mielestä se oli liian samankaltainen alkuperäisen Tähtien sodan kanssa. Elokuva rikkoi useita katsojaennätyksiä Pohjois-Amerikassa ja ympäri maailmaa tuottaen yli miljardi dollaria 12 päivän ennätysajassa. The Force Awakens sai viisi Oscar-ehdokkuutta vuoden 2016 gaalassa, muun muassa parhaasta musiikista ja parhaista erikoistehosteista, sekä kolme Bafta-ehdokkuutta 69. British Academy Awards -gaalassa, voittaen niistä parhaiden erikoistehosteiden palkinnon. Se on kaikkien aikojen neljänneksi eniten tuottanut elokuva maailmanlaajuisesti. Elokuvan ensimmäinen jatko-osa, The Last Jedi, sai ensi-iltansa joulukuussa 2017 ja trilogian kolmas elokuva, Star Wars: The Rise of Skywalker sai ensi-iltansa joulukuussa 2019.